Odense Adresse-Contoirs Efterretninger, 1836-02-02
Nyborg. J No. 103 af Fyens Stifts Adresse-Avis for 1835 omtales en Beretning angaaende den for Nyborg Bye vigtige Begivenhed, hvorledes dens Gield af 80,000 Rbd. Sølv, som var paadraget i Anledning en Byen overgaaet Jldebrand i Aaret 1797, var paa en for den særdeles fordeelagtig Maade bleven afgjort, saa at denne Gjeld i 11 December Termin 1835 blev aldeles afbetalt. Ved en Raadstuesamling 27 Januar 1836 ansaae Byfogden, Cancellieraad Bierfreund, det passende at fremhæve denne mærkelige Begivenhed, hvorfor han, efterat have omtalt Mødets Hensigt og hans Forhold til Borgerskabet i det forbigangne Aar, skildrede denne med følgende Ord: "For Byen var Aaret 1835 mærkeligt derved, at den betydelige Byrde, som Rentebetalingen til Odense Kommunitet medførte, og som især i de senere Aar var trykkende, med Aarets Udgang ophørte, og derved begrundede Haab om bedre Tider med Lettelse i Afgifterne. - Den Maade, hvorpaa Regjeringen afgjorde dette Anliggende til Fordeel for Byen, bør besjæle enhver Borger med Kjærlighed og Taknemmelighed, saavel mod Hs. Majestæt Kongen, der saa faderlig sørgede for Byens Tarv, ved at skjænke den en betydelig Sum, hvorved dens Gield til Kommunitetet skadesløs blev dækket, som og mod Stiftets ædle Gouverneur, Prinds Christian Frederik, der med saa megen Varme ivrede for denne Sags heldige Afgjørelse. Men idet vi med Be Ge Taknemmelighed paaskjønne den nys erholdte Velgierning, bør vi erkjendtlig mindes den Mand, hvis sjeldne Klogskab og ufortrødne Jver for Nyborg Byes Vel, der besjælede ham lige til det Øieblik, da han fratraadte sit Embede, lod ham fatte den kløgtige Jdee, hvilken Byen har at takke for en Hielp, der efter den ulykkelige Jldebrand i Aaret 1797. ei alene reiste den saa skjønt af sin Aske, saa at den stedse af Fremmede betragtes som en af Danmark skjønneste Stæder, men og ydede saavel Byen som dens Jndvaanere en Bistand ved Laan, hvis Afdrag ingenlunde var byrdefuld for Laantagerne, skjøndt vel Omstændighederne foranledigede, at sammes Ophøren med Længsel imødesaaes af den senere Slægt, der ikke havde nydt den umiddelbare Fordeel, da Hielpen raktes. - Denne Byens Velgiører, Stiftamtmand Buchwald, hviler forlængst i Jordens Skjød, fjernt fra sit Fædreneland, og fjernt fra denne Bye, som han elskede saa høit, han selv kan derfor ikke modtage den velfortjente Hylding, men idet jeg paa denne Dag med Erkjendtligheds=Følelser, dem jeg er forvisset om, at Byens Borgere deele med mig, fremkalder Mindet om hans store Værd, og hvad Nyborg Bye skylder ham, da Virkningerne af hans Fortjenester længe har, og længe vil overleve ham, anseer jeg det for Pligt at tilbagekalde Erindringen om en Jdee, der af en af Byens Borgere, Kjøbmand J. Beck, for nogle Aar siden blev udtalt: at reise denne fortjente Mand et Minde, naar Byens Gield til Odense Kommunitet var afbetalt. Denne Jdee er skjøn og Udførelsen et høihjertet Borgerskab værdig. Dog, jeg vil ikke foregribe Borgernes Anskuelse i denne Henseende, overbeviist om, at finder Jdeen billigelse, da vil Udførelsen ikke udeblive paa en for Borgerne værdig Maade. Med Almeeninteresse blev dette Forslag modtaget, og enhver Tilstædeværende viste varm Deeltagelse for samme. Man yttrede Ønsket om, at besidde hans Buste og opstille samme paa Raadstuen, hvor Borgerne ved deres Samlinger kunde see deres Velgjører i deres Midte. Sikkert vilman derfor erkjendtlig paaskjønne, hvis Nogen vil meddele Oplysning om, hvem der eier et veltruffen Portrait eller en Buste af Stiftamtmand Buchwald, som man kan gjøre sig Haab om at faae afkopieret.